Trapani

Trapani (latinul Drepanum, görög nyelven Drèpanon, Δρέπανον, azaz sarló) város Szicília régióban, Trapani megye székhelye. Fekvése Trapani Szicília nyugati partján fekszik, ugyanazon a félszigeten, ahol az ókori Drepanon helyezkedett el. A „Két tenger városának” is nevezik. Áthalad rajta a Chinisia folyó. Területéhez tartozik a Colombaia-sziget, a Palumbo-szikla, az Asinelli-sziget és a Porcelli-sziklák. A vele szomszédos községek: Buseto Palizzolo, Calatafimi-Segesta, Erice, Marsala, Paceco, Salemi és Valderice. Története A Kr. e. IX. és VIII. sz. között karthágói fennhatóság alatt állt. A görögök és a siracusaiak elleni háborúkban a punok kitartó szövetségese maradt. Drepano (Trapani) az egyik utolsó karthágói védőbástya maradt, míg a másikat, Lilybaeumot, a mai Marsalát bevették a rómaiak. Római fennhatóság Az első pun háború idején Kr. e. 249-ben a karthágóiak a Trapani csatában vereséget mértek a rómaiakra, majd Kr. e. 241-ben a rómaiak győzedelmeskedtek a karthágóiak felett az Egadi-szigeteki csatában , ezzel megszilárdult a Római Birodalom fennhatósága a városban. A neve innentől Drepanum. A rómaiak után a vandálok, a bizánciak. Majd a IX. században (Kr. u. 827-ben) az arabok kezére került, akik az Itràbinis, Taràbanis, Tràpanesch nevet adták neki. 1077-ben II Roger normannjai foglalták el, ekkor indult el virágzása. Egy rövid Anjou-uralom után Trapani aktívan részt vett a szicíliai vecsernye lázadásaiban, majd 1282-ben az Aragóniai-ház királyai léptek az élére. A XVII. században hanyatlásnak indult, egyrészt a lázadások, másrészt a pestis következtében. Egy rövid Savoyai, majd osztrák uralom után a 18. század második felében a Boubonok kezére került a Két Szicília Királyságaként, amely 1860-ig fennmaradt. 1861-től az egységes Olaszország része. Nevezetességei Jezsuita templom és kolostor: a szicíliai barokk példája. A székesegyház egykor muzulmán mecset volt, 1135-ben alakították át keresztény templommá. A Sant'Agostino templom, épült az 1300-as években A Santa Maria del Gesù templom Maria Santissima Annunziata Bazilika San Lorenzo katedrális: belsejében Van Dyck egy festménye Torre di Ligny: A Ligny-torony, ma múzeum Castello della Colombaia, a Colombaia kastélya Piazza Martiri D’Ungheria : a magyar mártíroknak szentelt tér Kultúra A város ismert a húsvéti ünnepségekről és hagyományokról. A nagypénteken és nagyszombaton megrendezésre kerülő trapani misztériumjáték. Legalább 16, de volt már példa 24 órás körmenetre. Olaszország és Szicília legrégebb óta létező vallási ünnepe. Emellett a Trapani Madonna kultusza is jelentős. Helyi konyha Trapani tengerparti fekvéséből adódóan fontos szerepet játszanak a tengeri ételek. Emellett Szicília ezen részén volt nagyobb befolyásuk az araboknak, ami a gasztronómiában is látszik. Általános a kuszkuszt tartalmazó ételek fogyasztása. A helyben készített pesztó mandulát tartalmaz, és nem raknak bele fenyőmagot, mint a ligúriai változatban. Közlekedés Közút Trapaniból az A29-es autópályán érhető el Palermo. Vasút Trapanit és Palermót két vasútvonal köti össze: a rövidebb Alcamo felé halad, a hosszabb Trapani és Alcamo előtt a megye déli részén halad. Kikötők Trapani kikötőjéből a Siremar és az Ustica Lines kompjaival elérhetőek az Egadi-szigetek és Pantelleria, valamint Cagliari, Tunisz és Livorno is. A Földközi-tenger közepén helyezkedik el, ezért ideális megállóhely a Szicíliai-csatorna utazóinak. Repülőtér A Trapani-Birgi reptér 13 km-re fekszik a városközponttól. Járatok indulnak innen Pantelleria, Róma, Bergamo, Pisa, Treviso, Bari, Verona, Parma, Bologna, Torino, Dublin, Frankfurt am Main, Brüsszel, Düsseldorf, Girona, Stockholm, London, Párizs, Oslo, Málta és Madrid reptereire. Mozi Trapaniban forgatott filmek: Polip tévésorozat, (1984) rendezte Damiano Damiani Il commissario Lo Gatto (1986) rendezte Dino Risi Mindenki jól van (Stanno tutti bene) (1990) rendezte Giuseppe Tornatore La scorta (1993) rendezte Ricky Tognazzi Un viaggio chiamato amore (2002) rendezte Michele Placido L'isola dei segreti - Korè (2009) rendezte Ricky Tognazzi Viola di mare (2009) rendezte Donatella Maiorca Galéria Jegyzetek További információk